Els principals objectius de reducció d'emissions de gasos amb efecte d'hivernacle (GEH) per a l'horitzó 2020 venen marcats pel que s'anomena Paquet Energia i Clima adoptat per la Unió Europea.
Aquest Paquet adoptat el 9 d'abril de 2009 pel Consell Europeu, incorporava una planificació integrada del canvi climàtic i de l'energia.
La seva intenció és portar Europa a un futur sostenible, amb una economia baixa en carboni i un consum més racional.
En aquest sentit el Govern de la Generalitat de Catalunya va aprovar el 9 d'octubre de 2012 el Pla de l'Energia i Canvi Climàtic de Catalunya 2012-2020, on s'inclouen els objectius del paquet energia i clima en la política energètica catalana, integrant-ne aquells aspectes de la mitigació del canvi climàtic relacionats amb l'energia.
L'objectiu establert en l'àmbit de la Unió Europea per al 2020 no és, però, un punt d'arribada, sinó una primera etapa en el camí de la reducció de les emissions.
El Pla de l'Energia i Canvi Climàtic de Catalunya 2012-2020, va ser aprovat al 2012 mitjançant l'Acord GOV/97/2012, de 9 d'octubre.
Aquest Pla aborda l'orientació de la política energètica catalana en el termini 2012-2020, integrant-ne aquells aspectes de la mitigació del canvi climàtic relacionats amb l'energia.
La política energètica catalana és un element clau en la contribució de Catalunya a la mitigació del canvi climàtic.
Els principals objectius que proposa aquest Pla per al 2020 en base als diferents escenaris estudiats són:
La Unió Europea està compromesa amb la reducció del 20% de les seves emissions de gasos amb efecte d'hivernacle (GEH) per a l'any 2020 respecte de 1990.
El Paquet clima i energia inclou el desenvolupament de diverses normatives que han de permetre assolir aquest objectiu de reducció de les emissions de GEH del 20%.
Per complir d'una manera eficient el compromís de la Comunitat Europea s'ha de distribuir aquest objectiu de reducció d'emissions entre sectors, tant els integrats en el règim de comerç de drets d'emissió com els sectors difusos.
Per això, d'una banda, els drets d'emissió assignats a les instal·lacions sotmeses a Directiva, fins a 2020, s'han de situar per sota del 21% dels seus nivells d'emissió en l'any 2005, i, d'altra banda, s'ha d'aconseguir una reducció del voltant del 9% respecte a l'any 2005 en els sectors que no estan sotmesos al règim de comerç (difusos).
En conjunt, això es tradueix en una reducció global de prop del 14% en comparació amb les emissions de l'any 2005, el que equival a una reducció del 20% en comparació amb els nivells de 1990.
L'objectiu de reducció de les emissions dels sectors difusos en 2020, posteriorment, es va distribuir entre els Estats membres, assignant uns objectius individuals a cadascun en la Decisió 406/2009/CE, d'esforços compartits.
L'Oficina Catalana de Canvi Climàtic (OCCC) ha estimat un objectiu de reducció d'emissions de GEH dels sectors difusos pel 2020, seguint la mateixa metodologia que va utilitzar la Comissió Europea quan va establir els objectius de cada Estat membre en el repartiment d'esforços compartits en la Decisió 406/2009/CE.
El present document "Estimació de l'objectiu de reducció d'emissions difuses de GEH pel 2020 a Catalunya" recull quin és aquest objectiu de reducció d'emissions de GEH en els sectors difusos l'any 2020, per a Catalunya, respecte l'any 2005 i descriu la metodologia emparada per arribar a aquest resultat.